प्रस्तावित आर्थिक नीति कांग्रेसले यसअघि अँगाल्दै आएको पुँजीवादीबाट समाजवादी नीतितर्फ उन्मुख छ । नीतिमा उत्पादनका कार्यक्रमभन्दा वितरणलाई बढी जोड दिइएको छ । “वर्षमा १२० दिनको रोजगारी ग्यारेन्टी, ज्येष्ठ नागरिक भत्ता र सेवाआश्रम, मृत्यु–संस्कार र सम्मान खर्चलगायत अबको नीतिमा समेटिनेछन्,” प्रस्तावमा भनिएको छ, “औसत आयु राष्ट्रिय अंकभन्दा ५० जिल्लामा कम रहेको यथार्थलाई दृष्टिगत गर्दै २०७४ मा देउवा सरकारले घोषणा गरेको ६५ वर्ष नाघेकालाई वृद्धभत्ता र गम्भीर प्रकृतिका विरामीहरूलाई भत्ता लागू गरिनेछ ।”
